60 6.klasser dyster i år om titlen ”Danmarks klogeste klasse” i den store videns-quiz Smart Parat Svar.

Torsdag indledes konkurrencen Smart Parat Start, hvor 60 6. klasser kæmper om at blive Danmarks klogeste klasse. I konkurrencen har 6. klasserne mulighed for vise, hvor meget viden de besidder inden for områder som historie, film, natur & teknik og eventyr. Torsdag mødes Aalborg Kommunes 6. klasser i Nordkraft i jagten på den eftertragtede titel: ”Danmarks klogeste Klasse”.  Her dyster 15 klasser med hver sit hold på fem elever, men kun én klasse vil blive kåret som vinder og dermed gå videre til den regionale runde, hvor de skal møde hele regionens dygtigste klasser. Den runde finder sted på Aalborg Bibliotekerne den 10. januar. Finalen og kampen om den endelige titel og en præmie på 10.000 kr. udspiller sig den 7. februar i Magasinet i Odense, og igen i år afholdes finalen i samarbejde med alle otte TV2-regioner. Den landsdækkende videns- og læsequiz Smart Parat Svar, der har eksisteret siden 2005, skal udfordre børnenes hjerneaktivitet, hukommelse, evner til at tænke hurtigt og samarbejde.